**Trobada de la Taula per a la reconstrucció social i econòmica “Ara més que mai, el Prat”, demà dijous 14 de gener a les 17 h per videoconferència**

**Els agents socials, econòmics i polítics faran balanç de l’estratègia de reconstrucció del Prat front a la covid, que van acordar fa 6 mesos**

**Actualment, el nivell d’execució de l’estratègia “Ara més que mai, el Prat” és del 68%.**

La Taula per a la Reconstrucció Social i econòmica de la ciutat es reunirà demà, dijous 14 de gener, a les 17 h per fer balanç de l’estratègia per reimpulsar el Prat front a l’impacte de la pandèmia. Sota el lema “Ara més que mai, el Prat”, l’estratègia va ser acordada fa mig any pels agents socioeconòmics i polítics que integren la Taula.

Formen part d’aquesta Taula una vintena d’entitats de desenvolupament econòmic, acció social i sindicats, a més de les formacions polítques locals amb representació al Parlament de Catalunya -també les que no compten amb representants al ple municipal- a més del propi Ajuntament del Prat.

L’estratègia, de la qual faran balanç demà, consta de 5 eixos d’actuació i de 73 mesures, que passen per la defensa de la cohesió social, la reactivació econòmica, l'impuls d'una ciutat sostenible en un territori equilibrat i el foment de la innovació. Per seguir el seu nivell d’execució de forma continuada, es va obrir un [espai digital](https://www.elprat.cat/pla-dactuacio-municipal-2020-2023/ara-mes-que-mai) on es van actualitzant els indicadors de compliment de la mateixa. Actualment, se situen globalment en el 68%.

L’acte de demà es farà amb el suport de mitjans telemàtics i s’emetrà pel [canal de Youtube de l’Ajuntament](https://www.youtube.com/user/ajuntamentdelprat). Presencialment a la Casa de la Vila, estaran l’alcalde, portaveus dels grups municipals (al Saló de Plens) i les directores de les àrees de Desenvolupament Econòmic i Acció Social, Esther Pujol i Laia Ortiz, respectivament (a la Sala d’Alcaldia). L’alcalde introduirà l’acte i les directores d’àrea presentaran el nivell d’execució de l’estratègia. Per videoconferència, intervindran després la resta de membres de la Taula.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE:** | Reunió de la Taula per a la reconstrucció social i econòmica “Ara més que mai, el Prat” (per videoconferència) |
| **DIA:** | Dijous, 14 de gener |
| **HORA:** | 17.00 h |
|  |  |
| **SEGUIMENT:** | [youtube.com/ ajuntamentdelprat](https://www.youtube.com/user/ajuntamentdelprat) |
|  |  |
|  |  |